ব্যাগ, জুতো এমনকী পটলও! মাদক বা বিদেশি মুদ্রা পাচার করার জন্য কারবারিরা অভিনব ছল-চাতুরির সাহায্য নিয়েছে। এবারে সবকিছু ছাপিয়ে গেল এক নাইজেরিয় মহিলার কীর্তি। নিজের গোপনাঙ্গ এবং জরায়ুতে লুকিয়ে কোকেন সহ নিষিদ্ধ মাদক নিয়ে কলকাতায় এসে ধরা পড়ে গেল ওই পাচারকারী। 
ডেভিড ব্লেসিং নামে তিরিশ বছর বয়সি ওই মহিলার শরীর থেকে মাদক উদ্ধারের জন্য আপাতত তাকে বিমানবন্দরের কাছেই একটি বেসরকারি হাসপাতালে ভর্তি করা হয়েছে। 

এই বিষয়ে অন্যান্য খবর

পটলের পেট চিড়তেই বেরিয়ে এল কী! কলকাতা বিমানবন্দরে চিচিং ফাঁক


সোমবার রাতে ওই নাইজেরিয় মহিলা কলকাতা বিমানবন্দরে নামে বলে শুল্ক দফতরের পক্ষ থেকে জানানো হয়েছে। তার চলাফেরা দেখে সন্দেহ হওয়ায় তাকে জিজ্ঞাসাবাদ শুরু করেন কর্তর্ব্যরত আধিকারিকরা। কিছুক্ষণ জেরার পরই নিজেকে মাদক পাচারকারী বলে স্বীকার করে নেয় ওই মহিলা। তার যৌনাঙ্গ থেকে থেকে ১২ গ্রাম কোকেন এবং ২০টি এলসিডি-র পুরিয়া উদ্ধার করা হয়। 
এর পরই ওই মহিলা জানায় তার শরীরের ভিতরে আরও মাদক রয়েছে। সেগুলি তার পক্ষে বের করা সম্ভব নয় বলে স্বীকার করে নেয় ওই পাচারকারী।
হাসপাতালে ধৃত, দেখুন ভিডিও 
 

তখন ওই নাইজেরীয় তরুণীকে বিমানবন্দরের কাছে একটি বেসরকারি হাসপাতালে নিয়ে যাওয়া হয়। সেখানে তার পেটের নিম্নাংশের এক্স রে-তে স্পষ্ট হয়, মহিলার জরায়ুর মধ্যেও কিছু রয়েছে। তবে, মহিলার জরায়ুতে ঠিক কী রয়েছে তা বোঝার জন্য বিশেষ ধরনের ইউএসজি করা প্রয়োজন। 
শারীরিক পরীক্ষা-নিরীক্ষার জন্য মহিলাকে ওই হাসপাতালে ভর্তি করা হয়েছে। শরীরের ভিতর থেকে মাদক বের করার জন্য চিকিৎসকদের পরামর্শ নেওয়া হবে। শারীরিক পরীক্ষানিরীক্ষার শেষেই মহিলাকে পুলিশি হেফাজতে নেওয়া হবে। কোথায় পাচার করার জন্য মহিলা কলকাতায় এই মাদক নিয়ে এসেছিল, তা খতিয়ে দেখছেন তদন্তকারীরা।